
RAPORT DE SPECIALITATE

privind aprobarea schimbării temporare a destinației unor imobile aflate în proprietatea/administrarea/folosința Municipiului Timișoara, în “centre de vaccinare împotriva Covid - 19”

Centrele de vaccinare/caravanele mobile se vor organiza în diferite etape ale procesului de vaccinare. Organizarea și amenajarea centrelor mobile de vaccinare se va face cu respectarea tuturor normelor de siguranță și a normelor igienico-sanitare. Aceste centre au ca scop eficientizarea procesului de vaccinare, evitarea supraaglomerării sau sacrificarea dozelor de vaccin. Beneficiarii acestor centre sunt persoane implicate în activități esențiale, persoane aflate în centre rezidențiale și medico-sociale și persoane din rândul populației generale. 

Raportat la Hotărârea nr. 1031 din 27.11.2020 privind aprobarea Strategiei de vaccinare împotriva COVID-19 în România, care prevede la art. 2, alin. 1“...autoritățile administrației publice locale au obligația de a duce la îndeplinire măsurile specifice domeniului lor de activitate prevăzute în strategie.”

 Având în vedere ORDIN nr. 2.171/181/M.223/4.380/2020 pentru stabilirea Normelor privind autorizarea, organizarea și funcționarea centrelor de vaccinare împotriva COVID-19, art. 1, lit.c) “la nivel local se constituie nucleul local de coordonare din reprezentanți desemnați de primar, un reprezentant al structurii medicale existente la nivel local (unitate sanitară sau medic de familie, după caz), un reprezentant al structurilor locale de ordine și siguranță publică și reprezentanți ai Ministerului Apărării Naționale, după caz;”, în urma căruia s-a emis Dispoziția nr.49 din 08.01.2021 privind desemnarea reprezentanților Municipiului Timișoara în Nucleul Local de Coordonare a Actvităților privind Vaccinarea împotriva Covid- 19. 
Având în vedere faptul că prin ORDINUL nr. 2.171/181/M.223/4.380/2020 pentru stabilirea Normelor privind autorizarea, organizarea și funcționarea centrelor de vaccinare împotriva COVID-19,  Cap. VII. Autorizarea centrelor de vaccinare împotriva COVID-192, art. 2 “Pentru schimbarea destinației spațiului în care vor funcționa centrele de vaccinare sunt necesare: acordul deținătorului/administratorului acestuia, pe baza căruia se emite hotărârea comitetului județean/al municipiului București pentru situații de urgență.”  

Nucleul Local de Coordonare a Actvităților privind Vaccinarea împotriva Covid- 19, propune ca structuri medicale cu destinația “centre de vaccinare împotriva Covid - 19”, imobilele în Anexa la prezenta hotărâre. 

Menționăm faptul că imobilul din Timișoara, str. Circumvalațiunii nr. 4, Jud. Timiș, identificat prin CF nr. 425139-C1 Timișoara este în proprietatea Primăriei Municipiului Timișoara și administrarea Municipiului Timișoara.
Imobilul situat în Timișoara, Bd-ul Take Ionescu, nr. 83, identificat prin CF 442899-C1 Timișoara, nr. niveluri 1, S. construită la sol: 2148 mp, actual având destinație de Muzeu Transport Public C. Miklosi, este în proprietatea Municipiului Timișoara.

Pentru spațiile din clădirea Iulius Mall, clădirea din Centrul ISHO, clădirea Vox Tehnology Park și Casa Tineretului a Fundației Județene pentru Tineret Timiș au fost închiete contracte de comodat în vederea amenajării “centre de vaccinare împotriva Covid - 19”. 

Având în vedere referatul privind aprobarea proiectului de hotărâre nr. SC2021-001947/ 25.01.2021 a Primarului Municipiului Timişoara şi Proiectul de hotărâre cu privire la exprimarea acordului Consliului Local al Municipiului Timișoara pentru schimbarea temporară a destinației unor imobile proprietatea Municipiului Timișoara, în structuri medicale cu destinația “centre de vaccinare împotriva Covid - 19”. 


Având în vedere adresa cu nr. 4.635.984 din 14.01.2021 a Centrului Județean de Coordonare și Conducere a Intervenției Timiș.

Având în vedere adresa cu nr. SC2020-1415/19.01.2021 a Serviciului Public de asistență medicală școlară. 


Având în vedere HCJSU nr.6/23.01.2021 privind schimbarea temporară a destinației spațiilor în care vor funcționa centrele de vaccinare împotriva COVID -19 din județul Timiș.


Pentru combatera pandemiei COVID -19 prin accesul facil și convenabil la vaccinuri, autorizarea și funcționarea centrelor de vaccinare împotriva CoVID-19 şi având  în vedere prevederile legale, apreciem că proiectul de hotărâre privind exprimarea acordului Consliului Local al Municipiului Timișoara pentru schimbarea temporară a destinației unor imobile proprietatea Municipiului Timișoara, în structuri medicale cu destinația “centre de vaccinare împotriva Covid - 19”, îndeplineşte condiţiile  pentru a fi supus dezbaterii și aprobării Consiliului Local al Municipiului Timişoara.

